NR. 467 /31.03.2023

INFORMAŢII PRIVIND ÎNSCRIEREA ÎN CLASA PREGĂTITOARE AN ŞCOLAR

2023-2024

AVÎND ÎN VEDERE ÎNSCRIEREA ÎN CLASA PREGĂTITOARE2023-2024,PENTRU UNITATEA NOASTRĂ ȘCOLARĂ AVEM PREVĂZUT ÎN PLANUL DE ŞCOLARIZARE PENTRU ANUL ŞCOLAR 2023-2024 URMĂTOARELE :

- ŞCOALA GIMNAZIALĂ CIOCILE -1 CLASA PREGĂTITOARE CU 15 LOCURI

-ŞCOALA PRIMARĂ CHICHINEŢU -0,50 CLASA PREGĂTITOARE CU 6 LOCURI

**POT FI ÎNSCRIȘI ÎN CLASA PREGĂTITOARE:**

**⇒ Copiii care împlinesc vârsta de 6 ani până la 31 august 2023, inclusiv**

**⇒ Copiii care împlinesc vârsta de 6 ani în perioada 1 septembrie - 31 decembrie 2023** -  **în baza recomandării pentru înscrierea în învățământul primar**\*, eliberată de unitățile de învățământ de nivel preșcolar sau, ***dacă nu au frecventat grădiniț*a\*\***, în baza evaluării Centrului Judeţean de Resurse şi Asistenţă Educaţională/Centrului Municipiului București de Resurse și Asistență Educațională (CJRAE/CMBRAE), după caz.

**\* Pentru obținerea recomandării de înscriere în învățământul primar, eliberată de unitățile de învățământ de nivel preșcolar**, sunt necesare:

- înregistrarea cererilor transmise/depuse la unitățile de învățământ de nivel preșcolar pentru obținerea recomandării de înscriere în clasa pregătitoare;

- eliberarea/transmiterea către părinte de către unitatea de învățământ de nivel preșcolar a recomandării de înscriere în clasa pregătitoare sau în grupa mare, după caz.

**EVALUAREA CJRAE SE ADRESEAZĂ:**

⇒ copiilor care  împlinesc vârsta de 6 ani în perioada 1 septembrie - 31 decembrie 2023 și nu au frecventat grădinița

⇒ copiilor care împlinesc vârsta de 6 ani în perioada 1 septembrie - 31 decembrie 2023 și care s-au întors din străinătate.

***\*\* În vederea evaluării copiilor care nu au frecventat grădinița sau au revenit din străinătate sunt necesare:***

- înregistrarea de către CJRAE/CMBRAE a cererilor de evaluare, depuse/transmise de părinți pentru copiii care îndeplinesc criteriile prevăzute la art. 7 alin. (1) din Metodologia de înscriere a copiilor în învățământul primar, aprobată prin Ordinul ministrului educației nr. 3.445/2022;

- planificarea de către CJRAE/CMBRAE a organizării evaluării + afișarea și comunicarea programării pentru participarea la evaluare;

- desfășurarea evaluării;

- eliberarea/transmiterea către părinte de către CJRAE/CMBRAE a recomandării de înscriere în clasa pregătitoare sau în grupa mare, după caz;

- soluționarea de către Comisia județeană/a municipiului București de înscriere a copiilor în învățământul primar (Comisia județeană/a municipiului București) a situațiilor excepționale care necesită amânarea înscrierii în învățământul primar.

⇒  Evaluarea copiilor de către CJRAE/CMBRAE este programată în perioada **5 - 26 aprilie 2023.**

**ÎNSCRIERILE SE POT FACE:**

La unitatea de învăţământ la care părintele doreşte înscrierea copilului, respectiv la **secretariatul ŞCOLII GIMNAZIALE CIOCILE de luni până vineri în intervalul orar 8,00-16,00, în perioada 3 - 18 mai 2023**

Cererile-tip de înscriere pot fi completate şi validate direct la unitatea de învăţământ la care părintele doreşte înscrierea copilului.

**Cererile-tip de înscriere pot fi completate şi online pe**[**site-ul dedicat**](https://inscriere.edu.ro/), dar după completarea acestora, părinții trebuie să meargă la unitatea de învăţământ pentru care doresc înscrierea copilului în vederea validării cererii.

**ACTELE NECESARE PENTRU ÎNSCRIERE:**

* **Cerere-tip de înscriere**(tip) - disponibilă în momentul începerii procesului de înscriere
* Copie şi original după actul de identitate al părintelui/tutorelui legal; părinții divorțați depun la înscriere și hotărârea judecătorească definitivă din care rezultă modul în care se exercită autoritatea părintească și unde a fost stabilită locuința minorului
* Copie şi original - certificatul de naştere al copilului
* Recomandarea de înscriere în clasa pregătitoare (acolo unde este cazul).
* Alte documente care să ateste îndeplinirea criteriilor generale şi/sau specifice (acolo unde este cazul).

**CALENDARUL DE COMPLETARE/DEPUNERE A CERERILOR:**

**În perioada 3 - 18 mai 2023**, părinții/tutorii legal instituiți/reprezentanții legali vor completa cererile-tip de înscriere online sau la unitatea de învățământ la care solicită înscrierea copiilor.

De asemenea, în aceeași perioadă vor fi depuse/transmise cererile-tip de înscriere la unitatea de învățământ la care solicită înscrierea copiilor, inclusiv a recomandării de înscriere în clasa pregătitoare, după caz, respectiv a declarației pe propria răspundere și a documentelor necesare în copie simplă.

**Atenție!** Completarea cererii de înscriere online nu garantează înscrierea copilului dumneavoastră în unitatea de învățământ și nu elimină obligativitatea de a vă prezenta la unitatea de învăţământ unde doriţi înscrierea cu dosarul complet al copilului, în vederea validării.

**UTILE**

* [**Calendar**](https://edu.ro/sites/default/files/_fi%C8%99iere/Legislatie/2023/OM_3704_2023_calendar_inscriere_primar.pdf)
* **[Metodologie-cadru înscriere](https://www.edu.ro/sites/default/files/_fi%C8%99iere/Minister/2022/inv.%20preuniversitar/note_proceduri/Ordin_2022_metodologie_calendar_pregatitoare.pdf" \t "_blank)**

ORICE ALTE INFORMAŢII SE POT OBŢINE LA SECRETARIATUL ŞCOLII GIMNAZIALE CIOCILE , NR. TEL. 0239699213.

DIRECTOR, SECRETAR,

PROF. MARINESCU DANIELA VLASE MARIANA